Tarjouspyyntö

# Henkilönostin

**Hankintaa koskevat yhteystiedot**

Vaasan kaupunki / Kuntatekniikka / Omaisuudenhallinta / viherrakentaminen

Yhteyshenkilö: Joni Paaso, Leila Roininen

Puhelin: 0400 631 725, 0400 959 179

Sähköpostiosoite: [joni.paaso@vaasa.fi](mailto:joni.paaso@vaasa.fi), leila.roininen@vaasa.fi

**Hankinnan taustaa ja hankinnan tavoitteet**

Vaasan kaupungin Omaisuudenhallinnan viherrakentaminen pyytää tarjouksia henkilönostimesta tela-alustalla.

**Hankintamenettely**

Hankinta on hankintalain mukaisen kansallisen kynnysarvon alittava pienhankinta, jonka kilpailuttamisessa käytetään avointa menettelyä. Tarjouspyyntö liitteineen on saatavilla osoitteesta <https://www.vaasa.fi/palvelut/avoimet-tarjouspyynnot>

**Osatarjoukset hyväksytään**

Ei

**Vaihtoehtoiset tarjoukset hyväksytään**

Kyllä

**Tarjoajalle asetetut soveltuvuusvaatimukset**

* Tarjoaja tulee sitoutua vaadittuun toimitusaikaan; viimeistään 31.05.2024.

**Hankinnan kohteelle asetetut vähimmäisvaatimukset. Tarjouksen voi jättää useammasta eri vaihtoehdosta. Henkilönostimen ei tarvitse olla uusi tai maksimissaan 5 vuotta vanha ja vuosittaiset määräaikaistarkastukset tulee olla tehtynä ja dokumentoituna. Tarjotun tuotteen tulee täyttää niitä koskevat vaatimukset ja määräykset (kuten EU-direktiivit, CE merkinnät tms) sekä olla käyttötarkoitukseen soveltuvia ja turvallisia.**

**Henkilönostin (1kpl)**

* Minimi työkorkeus 17m
* Minimi sivu-ulottuma 8m
* Tela-alusta
* Sähköinen työkorin kääntö
* Sähköinen varalasku ja käsipumppu
* Tukijalat
* Korin kuorma minimi 220kg

**Hinta ja muut kaupalliset ehdot**

Hinnat on ilmoitettava netto € (alv 0 %) pyydetyssä yksikössä. Arvonlisäveron palveluntuottaja laskuttaa voimassaolevan lainsäädännön mukaisesti.

Tarjottujen hintojen tulee sisältää kaikki tuotteen toimittamisesta aiheutuvat kulut. Näitä ovat mm. matka- ja majoituskustannukset, päivärahat, ylityökorvaukset sekä tarjousajan päättyessä voimassa olevat toimittajan suoritettavaksi tulevat välilliset verot ja maksut lukuun ottamatta arvonlisäveroa. Hintavaraumia ei hyväksytä.

Laskutus ja maksuehto:

Toimittaja laskuttaa tilaajaa ensisijaisesti verkkolaskulla. Vaasan kaupungin verkkolaskujen operaattorina toimii CGI, ja laskujen formaattina on Finvoice.

Laskutettava yksikkö on ehdottomasti mainittava laskulla, ja jos mahdollista myös tilaajan nimi.. Huom! Toimitusosoite on aina eri kuin laskutusosoite. Vaasan kaupungin laskutusosoitteet: <https://www.vaasa.fi/tietoa-vaasasta-ja-seudusta/ota-yhteytta/laskutus-ja-maksaminen/vaasan-kaupungin-laskutusosoitteet/>

Verkkolasku erääntyy maksettavaksi 21 päivän kuluttua hyväksyttävän laskun saapumisesta. Jos toimittaja laskuttaa tilaajaa paperilaskulla, lasku erääntyy maksettavaksi 30 päivän kuluttua hyväksyttävän laskun saapumisesta. Viivästyskorko on enintään kulloinkin voimassaolevan korkolain (633/1982) mukainen.

Laskujen tulee kaikilta osin vastata arvonlisäverolain (1501/1993) asettamia vaatimuksia, erillisiä laskutus- tms. lisiä ei hyväksytä.

**Muut ehdot**

Tarjouksen tekijällä ei ole oikeutta vaatia korvausta tarjouksen tekemisestä.

Tarjouksen pyytäjä pidättää oikeuden olla hyväksymättä mitään tarjousta, mikäli siihen on hankintasäännösten mukaisesti perusteltu syy.

Jättäessään tarjouksen tähän tarjouspyyntöön tarjoaja hyväksyy kaikki tarjouspyynnössä asetetut ehdot ja vaatimukset.

Toimitusehto: TOP (Toimitettuna perille tilaajan osoittamaan paikkaan, toimitus myyjän lukuun vakuutettuna) FIN01].

Yleisinä sopimusehtoina noudatetaan soveltuvin osin julkisten hankintojen JYSE 2014 Tavarat / Palvelut ehtoja.

**Tarjouksen sisältö**

Tarjouksen tulee sisältää:

* Tiedot tarjoajasta: Tarjoajan nimi, y-tunnus sekä tarjouksen yhteyshenkilö
* Sähköpostiosoite hankintapäätöksen sähköistä tiedoksiantoa varten (laki sähköisestä asioinnista viranomaistoiminnassa 13/2003)
* Hintatiedot
* Käyttötunnit
* Toimitusaika
* Tarjotun nostimen tuote-esitteet sisältäen vähintään vähimmäisvaatimusten mukaiset tekniset tiedot
* Selvitys huolto- ja varaosapalveluista sekä takuuehdoista
* Mahdolliset optioina tarjottavat lisävarusteet hintatietoineen, kuten kuljetuskärry

**Tarjousasiakirjojen julkisuus**

Tarjoukset on pyrittävä laatimaan siten, etteivät ne sisällä salassa pidettävää tietoa. Jos tarjoajan mielestä jokin osa tarjouksesta sisältää liikesalaisuuksia, on tarjoajan esitettävä nämä tiedot erillisellä liitteellä, jonka ylälaitaan tulee merkitä teksti "SALAINEN".

Asianosaisella on kuitenkin aina oikeus saada tieto tarjousten vertailussa käytetystä hinnasta ja muusta tarjousten vertailussa käytetystä tekijästä.

**Tarjousten käsittely**

Määräajan sisällä saapuneet tarjoukset käsitellään siten, että ennen tarjousten vertailua tarkistetaan tarjoajien soveltuvuus sekä tarjousten tarjouspyynnön mukaisuus. Hankintaan varatut määrärahat ylittävät tarjoukset suljetaan automaattisesti vertailun ulkopuolelle.

Tarjousten valintaperusteena on kokonaistaloudellinen edullisuus. Tarkempina arviointikriteereinä ovat seuraavat (ilmoitettu tärkeysjärjestyksessä):

* Tekniset ominaisuudet (vähimmäisvaatimukset ylittäviltä osin)
* Kokonaishinta
* Merkkikohtainen huolto Vaasan alueella (max. 50km)
* Takuu ja varaosasaatavuus
* Toimitusaika
* Automaattipystytys (lisäpisteitä)
* Kärryn päältä käyttö mahdollista (lisäpisteitä)

**Sopimusmenettely**

Päätöksen hankinnasta tekee Vaasan kaupungin toimivaltainen viranomainen. Sähköinen tiedoksianto päätöksestä lähetetään tarjoajan ilmoittamaan sähköpostiosoitteeseen.

Päätös tulee tilaajaa sitovaksi vasta kirjallisella tilauksella tai sopimuksen allekirjoituksilla.

**Tarjouksen jättäminen**

Sitovat tarjoukset on toimitettava sähköpostitse osoitteeseen [tarjoukset@vaasa.fi](mailto:tarjoukset@vaasa.fi) **19.04.2024 klo 14:00** mennessä. Tarjoaja vastaa itse siitä, että tarjous on perillä määräajan puitteissa. Myöhässä saapuneita tarjouksia ei voida huomioida.

**Lisätiedot**

Tarjouspyyntöä koskevat mahdolliset lisätiedustelut on esitettävä 05.04.2024 klo 11:00 mennessä osoitteella [joni.paaso@vaasa.fi](mailto:joni.paaso@vaasa.fi). Vastaukset esitettyihin kysymyksiin sekä muut mahdolliset tarkennukset tarjouspyyntöön julkaistaan viimeistään 12.04.2024: <https://www.vaasa.fi/palvelut/avoimet-tarjouspyynnot>

Jättäessään tarjouksen tarjoaja sitoutuu siihen, että se on huomioinut mahdolliset lisätiedot tarjouksessaan sitovana osana tarjouspyyntöä.

**Allekirjoitus**

Vaasassa 18.03.2024

Vaasan kaupunki

\_\_\_\_\_\_\_\_\_\_\_\_\_\_\_\_\_